Amager+Medlemsmøde+d.+25.+november+2015

**KBHFF Amager - Medlemsmøde d. 25. november 2015**
Ordstyrer: Liv Lillevang, Referent: Lasse Grubbe Tilstede: Ca. 30 medlemmer

Det går godt. Vi er omkring 120 aktive medlemmer, og vi har et stadigt stigende medlemstal. Antallet af posebestillinger er ligeledes stigende. Vores lokalesituation er stabil. Vi har godt gang i Intromøderne. Arbejdsgrupperne har medlemmer nok. Vi mangler dog Team-links, hvilket er et tilbagevendende problem.
 * 1. Velkomst ved Butiksgruppen**

Mulige løsninger er:
 * 2. Håndtering af afbud**
 * 1) Det skal være nemmere at bytte vagten (en fast procedure).
 * 2) En protokol hvor man skriver, at man er kommet. Det skal ikke være en sur pegefinger, men en måde at hjælpe andre.
 * 3) Team-links beder medlemmer om at melde tilbage, hvis de kommer.
 * 4) Team-links pointerer, at hvis man melder afbud, er man velkommen til at tage et erstatningsvagt på et andet team.
 * 5) I vagtbeskrivelsen for Team-links skal det fremgå, at man skal holde kontakt med sit team under vagten (gerne som tilstedeværende om onsdagen).
 * 6) En stabil bonus-vagt/vikar-vagt, som medlemmer kan ringe til, hvis de ikke kan komme.
 * 7) Facebook-grupper hvor teamet (eller specifikke vagtfunktioner på teamet) kommunikerer. Derved bliver det mere synligt, hvis en person melder afbud, konsekvenserne bliver synlige, og fællesskabet bliver synligt.
 * 8) Kontrol og sanktioner.
 * 9) Ny arbejds-struktur, med inspiration fra Vesterbro og Østerbro.
 * 10) Færre medlemmer på hvert team - man er overflødig, hvis man er for mange.
 * 11) Koordinatorrolle der går på tværs af vagttyper, fx for alle pakkevagter. Hvis et medlem melder afbud, skal koordinatoren give medlemmet en vagt en anden uge.
 * 12) Der skal være så mange på medlemmer hvert team, at der er plads til, at medlemmer melder afbud.
 * 13) Genindførelse af Butiksvagt (som en hjælpende hånd der ved alt).
 * 14) Bytte-børs: En jeg-skylder-liste, hvor man kan skrive sig på, hvis man er en vagt i underskud.

Kommentarer:
 * Facebook skal ikke være det primære kommunikationsværktøj for koordinatorer. Ikke alle er på facebook.
 * Punkt 6 og 10 kan slås sammen.
 * Introgruppen vil gerne have at vide, hvor der er behov for nye medlemmer. Der mangler ikke nødvendigvis medlemmer på teamoversigten, men hvis de samme medlemmer konstant melder afbud, er der en mangel, som ikke er synlig.


 * 3. Lokalesituationen**
 * Det går godt i Foreningshuset. Vi kan pakke 50 poser i et lille lokale - sådan!
 * Vi har udfordringer med at bære grøntsager ind.
 * Vi mangler et køkken om onsdagen.
 * Vores lokale er en anelse for småt til både løssalg og alm. salg.
 * Vi bør indgå i dialog med Foreningshuset, så det kan blive endnu bedre.
 * Vi arbejder på at få lovning på det store lokale hver onsdag. Oleg er sat på sagen. Det giver mulighed for genindførsel af smagsprøvevagter.
 * Vi har ingen kontakt til Købnerkirken.

Fremadrettet:
 * Første skridt er en evaluering med Foreningshuset.
 * Der er et godt lokale i HF Engvang (ved Røde Mellemvej). De har gode faciliteter. Køkken og lagerrum er placeret lige ved siden af udsalgslokalet. Lokalet kan eventuelt være grundlag for at åbne en ny afdeling.
 * Den Grønne Friskole har også gode lokaler og en god profil i forhold til os. Lokalet kan eventuelt være grundlag for at åbne en ny afdeling.
 * I forbindelse med åbning af ny afdeling, kan man eventuelt starte med at arrangere fællesspisning i lokalerne. Det er en god måde at skabe relationer på, og man kan derved også teste medlemsgrundlaget i området ud. Derved bliver overgangen til den nye afdeling mere glidende.
 * Forslag: En chaufførvagt, hvor vi pakker poserne i Foreningshuset, og kører resten til udlevering ved HF Engvang. Det er en god måde at teste medlemsgrundlaget i området ud.
 * Boligforeninger kan være problematiske at flytte til, fordi der kan komme ny bestyrelse med andre visioner hvert år. Risikoen ved HF Engvang er lille, fordi bestyrelsen er helt enige om at være positive over for KBHFF, og fordi den samme bestyrelse har siddet i mange år.
 * Hvis der er nogle, der ønsker at arbejde videre mod en samarbejde med HF Engvang, er man velkommen til at kontakte Arvi(arviposin@gmail.com), der er vores kontakt person til HF Engvang. Det samme gælder Heidi (heididurhuus@gmail.com), der er vores kontaktperson til Den Grønne Friskole. Arvi ønsker ikke at være tovholder på flytning og opstart af ny afdeling.
 * Der mangler personer til at tage en ekstra tørn i forbindelse med en eventuel flytning. Ildsjæle. Det kræver meget arbejde.
 * Der er potentiale for en søsterafdeling: Da vi var i Urbanplanen, kom der flere nye til, og da vi flyttede derfra, meldte flere sig ud. Der er altså interesserede medlemmer længere ude på Amager.

Vi kan se flere nye vagttyper for os:
 * 4. Vagtfunktioner**
 * Madlavningsteam: Fællesspisninger gavner fællesskabet, og der er mange interesserede. Kræver adgang til køkken.
 * Smagsprøvevagter: Genindførsel af Smagsprøvevagten. Kræver adgang til køkken.
 * Butiksvagt: Et alvidende orakel, der hjælper til, opfanger holdninger og diskussioner under vagten - hvad der rør sig blandt medlemmerne.
 * Afdelingsøkonomiansvarlig (når hver afdeling får sit eget rådighedsbeløb): Koordinerer med Kassevagterne og Butiksgruppen ifht.brug af penge på arrangementer mv.
 * Team-link føl: Oplæringstjans til Team-linket.
 * Løssalgsansvarlig: Vi har Jens, men der efterspørges flere kolonialvarer, og Jens bør ikke sidde med det alene, da han allerede har mange andre tjanser. Der mangler plads til løssalg i det lille lokale.
 * Bonus-vagt/vikar-vagt: En person som medlemmer kan ringe til, hvis de ikke har mulighed for at komme til deres vagt.

Butiksgruppen evaluerer med Foreningshuset med henblik på at finde ud af, hvilke fremtidsmuligheder (og begrænsninger) vi har i huset. Først herefter beslutter vi, hvad vi gør fremadrettet i forhold til punkt 2-4.
 * 5. Fælles opsamling**